kardosdrur/scandi-wiki huggingface dataset:
Friedrich Schlegel

Karl Wilhelm Friedrich von Schlegel (10. marts 1772 – 11. januar 1829) var en tysk forfatter, filosof og litterat. Han var, ligesom sin broder, August Wilhelm von Schlegel, og Novalis (Georg Philipp Friedrich Freiherr von Hardenberg), frontfigur for Jena-romantikken.

Friedrich Schlegel blev født i Hannover, studerede jura i Göttingen og Leipzig, men terminerede hurtigt i rollen som i overvejende grad fritsvævende forfatter, filosof og litterat (blandt andet underviste han udi det filosofiske og litterære i Jena og Paris). 

Særligt litteraturen var emne for Schlegels skrifter. Schlegel er vel nok mest kendt for sine tanker om "progressiv universalpoesie" – om "Mischgedicht"et, som han også gerne udtrykker det – en slags altindoptagende modus eller genre, der som sådan – som udpræget eklektisk eller romanagtig – menes at gøre det ud for en saliggørende stræben efter det evige i det flygtige. Denne stræben er, hvad Schlegel forbinder med det romantiske. Romantik er for ham nærmere bestemt indbegrebet af det, som adskiller sig fra det antikke – og det neoantikke; det klassicistiske og neoklassicistiske – ved ikke at have noget defintivt eller entydigt mål eller ideal; ingen sådanne er længere nok, endsige overhovedet plausible. Nej, for Schlegel er det romantiske det, der stræber mod det ikke-eksisterende, det uopfyldelige, tomheden, i mangfoldighedens flux (undertiden går han så vidt som til at demonstrere dette romantiske (ikke-)ideal matematisk i sære formler, hvori der mod alle regler divideres med 0!).

Bibliografi – tysk 
 Vom ästhetischen Werte der griechischen Komödie, 1794
 Über die Diotima, 1795
 Versuch über den Begriff des Republikanismus, 1796
 Georg Forster, 1797
 Über das Studium der griechischen Poesie, 1797
 Über Lessing, 1797
 Kritische Fragmente, 1797-1800
 Lucinde, 1799
 Über die Philosophie. An Dorothea, 1799
 Gespräch über die Poesie, 1800
 Über die Unverständlichkeit, 1800
 Charakteristiken und Kritiken, 1801
 Alarkos, 1802
 Reise nach Frankreich, 1803
 Sprache und Weisheit der Inder, 1808
 Geschichte der alten und neueren Literatur, Vorlesungen, 1815
 Kritiische Friedrich-Schlegel-Ausgabe (samlede skrifter), 1967-2002

Bibliografi – dansk (ufuldstændig) 
 Athenäum fragmenter og andre skrifter, 2000

Eksterne henvisninger 

Filosoffer fra Tyskland
Tyskere i 1700-tallet
Tyskere i 1800-tallet
Personer fra Hannover
Like Gods of the Sun

Like Gods of the Sun er det fjerde album af det britiske death/doom metal-band My Dying Bride, som blev udgivet i 1996 gennem Peaceville Records. Dette var det sidste album med trommeslageren Rick Miah og keyboardspilleren Martin Powell. Ligesom dets forgænger The Angel and the Dark River bevægede albummet sig musikalsk endnu længere mod doom metal området, da dette havde fuldkommen rene vokaler, men stadig de depressive temaer. Der blev lavet en musikvideo til sporet "For You," der allerede dukkede op et par måneder inden Like Gods of the Sun''' udgivelse, og senere var den mulig at se på DVD'en For Darkest Eyes''.

Sporliste 
 "Like Gods of the Sun" – 5:41
 "The Dark Caress" – 5:58
 "Grace Unhearing" – 7:19
 "A Kiss to Remember" – 7:31
 "All Swept Away" – 4:17
 "For You" – 6:37
 "It Will Come" – 4:27
 "Here in the Throat" – 6:22
 "For My Fallen Angel" – 5:55
 "It Will Come" (Nightmare mix, bonusspor på digipakken) – 5:36
 "Grace Unhearing" (Portishell mix, bonusspor på digipakken) – 7:05

Album fra 1996
My Dying Bride-album
Mogens Lønborg

Mogens Lønborg (født 18. juni 1952 i Flemløse) er cand.scient.pol.. Han har virket i 12 år som kommunalpolitiker i Københavns Kommune, heraf i perioden 1. januar 2006 - 31. december 2010 som borgmester for Sundheds- og Omsorgsforvaltningen i Københavns Kommune, valgt for Konservative.

Mogens Lønborg blev medlem af Konservative i 2000 og blev samme år valgt som folketingskandidat i Rødovrekredsen. Året efter blev han valgt til Københavns Borgerrepræsentation, hvor han blev gruppeformand. Ved folketingsvalget i 2001 blev han 2. suppleant og har i en kort periode været vikar i Folketinget. I 2004 skiftede han til Brønshøjkredsen, og han blev ved folketingsvalget i 2005 1. suppleant. Han blev genvalgt ved kommunalvalget senere på året og tiltrådte ved årsskiftet 2005/2006 som sundheds- og omsorgsborgmester. Han var leder af og gruppeformand for sit parti indtil 2014, hvor han ikke genopstillede til Borgerrepræsentationen.

Eksterne henvisninger 
 Mogens Lønborgs personlige hjemmeside 
 Om Mogens Lønborgs på Københavns Kommunes hjemmeside 

Borgmestre i København
Folketingskandidater fra Det Konservative Folkeparti
Mogens
Medlemmer af Københavns Borgerrepræsentation i 2000-tallet
Politologer fra Danmark
Borgmestre fra Det Konservative Folkeparti
Tidligere medlemmer af Københavns Borgerrepræsentation fra Det Konservative Folkeparti
Personer i Kraks Blå Bog
Keith Campbell

Navnet Keith Campbell kan henvise til flere forskellige personer med dette navn:

 Keith Campbell (biolog)
 Keith Campbell (filosof)
Drengerøv

Drengerøv er et udtryk som som stammer fra 1950-erne, og var oprindeligt en nedsættende betegnelse for en person af hankøn eller en dreng. For eksempel: "Skrid hjem til mor, din drengerøv", kunne en gruppe halvvoksne knægte råbe ad en 12-årig, som forsøgte at hægte sig på.

I dag er udtrykker mest brugt som betegnelse for en ung mand, som nogen vil sige opfører sig umodent, men som måske bedre beskrives som stereotypen af en mand tidligst i tyverne. En drengerøv vil ofte have interesser, som han går op i, og som kvinder i samme alder vil kalde typisk drenget, så som at gå ofte til fester, hænge ud med vennerne, havde interesser i biler, musik og teknik og i det hele taget være en smule umoden. Selvom det iblandt den ældre generation stadig er et nedladende udtryk, begynder det i dagens Danmark at betegne et ideal, eftersom de førnævnte interesser beskriver, hvad mange mænd i den alder går op i, og flere kvinder forventer at en mand i den alder foretager sig. "Drengerøv" er derved efterhånden blevet en positiv beskrivelse.

Den negative side af samme beskrivelse, betegnes som en Brian.

Rapgruppen Rent Mel har lavet et track kaldt Drengerøv, hvor de netop beskriver deres liv med fester og lignende.

Se også 

Ord og vendinger
STS-29

STS-29 (Space Transportation System-29) var Discoverys ottende rumfærge-mission.
Opsendt 13. marts 1989 og vendte tilbage den 18. marts 1989.

Missionen satte kommunikationssatellitten Tracking and Data Relay Satellite (TDRS-4) i kredsløb.

Besætning 
   Michael Coats (kaptajn)
   John Blaha (pilot)
   James Bagian (1. missionsspecialist)
   James Buchli (2. missionsspecialist)
   Robert Springer (3. missionsspecialist)

Eksperimenter:
 32 befrugtede hønseæg for at studere vægtløshedens indvirken på kyllingfostre.
 40 rotter med meget små dele af deres ben taget af for at studere vægtløshedens indvirken på sårheling.
 Et eksperiment der kun en delvis lykkedes var et nyt kølesystem til rumstationen Freedom (Freedom udvikledes senere til Den Internationale Rumstation (ISS)).

Hovedartikler:

Eksterne henvisninger 

 STS-29 NASA 
 Tracking and Data Relay Satellite System (TDRSS)  NASA 

Rumfærgeprogrammet
Søren Kolstrup

Søren Kolstrup (født 30. april 1947 i Varde) er cand.mag. i historie og samfundsfag, forfatter og tidligere folketingsmedlem for Enhedslisten i Fyns Amtskreds fra 11. marts 1998 – 20. november 2001. Kolstrup var Enhedslistens miljøordfører.

Kolstrup blev student i 1966 fra Kolding Gymnasium. Han blev cand.mag. i historie og samfundsfag fra Aarhus Universitet i 1973 og supplerede med en ph.d.-grad i historie og samfundsforhold i 1997.

Fra 1974 fungerede Kolstrup som lektor ved Maribo Gymnasium, hvor han var tillidsmand 1977-1984. Han har været gæstelærer på RUC fra 1994. Senere har Kolstrup også været tilknyttet Aarhus Universitet og Syddansk Universitet som ekstern lektor.

I 1998 modtog Søren Kolstrup Arbejderhistorieprisen. 

Politisk virke 

Det politiske engagement begyndte hos Venstresocialisterne, som Kolstrup var folketingskandidat for i Maribokredsen 1974-1986. Han sad desuden i VS' hovedbestyrelse fra 1982 til 1986. Ved Enhedslistens dannelse blev han aktiv her; fra 1990-1994 som folketingskandidat i Maribokredsen og fra 1994 som medlem af partiets økonomisk-politiske udvalg. I 1998 blev han opstillet i Odense Østkredsen og Otterupkredsen. I 2009 opstillede Folkebevægelsen mod EU ham som kandidat til Europa-Parlamentet.

Bibliografi (uddrag) 
 8-timersdagen (1972)
 Nakskov '31 – et bidrag til arbejdsløshedsbevægelsernes historie (1977)
 Vulcan – en fabrik i provinsen (1981)
 Mellemkrigstidens Danmark. Produktion og levevilkår (1987)
 Velfærdsstatens rødder, fra kommunesocialisme til folkepension (1997)
 Polen i 1000 år (2007)
 Arbejdernes historie i Danmark 1800-2000 (2007)
Den danske velfærdsmodel 1891-2011 (2015)

Eksterne henvisninger
 Gammelt portrætfoto

Referencer 

Personer fra Varde
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Enhedslisten
Studenter fra Kolding Gymnasium
Alumni fra Aarhus Universitet
Ansatte ved Syddansk Universitet
Lise-Lotte Rebel

Lise-Lotte Gauger Rebel (født 23. januar 1951 i Lyngby) er cand.theol. og var biskop over Helsingør Stift fra 1995 til 2021.

Rebel tog embedseksamen i teologi ved Københavns Universitet i 1978. Hun har været præst ved Utterslev Kirke 1978-1980, ved Islev Kirke 1980-1987 og ved Helsingør Domkirke (1987-1995). I 1995 blev hun valgt til biskop. Hun var den første kvindelige biskop i Danmark.

Lise-Lotte Rebel blev tildelt Dannebrogsordenen i 1996 og blev i 2001 ridder af Dannebrogsordenens 1. grad. 1. januar 2014 blev hun Kommandør af ordenen.

Hun gik på pension 31.januar 2021 og efterfulgtes af Peter Birch, der tiltrådte som biskop i Helsingør Stift den 1. februar 2021.

Rebel er siden 1999 gift med professor emeritus, dr.theol. Bent Flemming Nielsen. De bor i Helsingør og har tilsammen fem børn.

Referencer

Eksterne henvisninger 
 Lise-Lotte Rebel i Dansk Kvindebiografisk Leksikon
 Lise-Lotte Rebel i Den Store Danske 

Biskopper over Helsingør Stift
Danskere i 1900-tallet
Danskere i 2000-tallet
Kommandører af Dannebrog
Personer i Kraks Blå Bog
Personer fra Kongens Lyngby
Kresten Drejergaard

Kresten Drejergaard (født 14. maj 1944 i Veng Sogn, Hørning) er cand.theol. og var fra 1995 biskop over Fyens Stift, hvor han stoppede i slutningen af oktober 2012 og er derefter fortsat som præst ved Den Danske Kirke i Genève i Schweiz.

Drejergaard, der selv er præstesøn, fik sin embedseksamen i teologi fra Aarhus Universitet i 1970. Han var sognepræst i Asperup-Roerslev (Nordvestfyn) fra 1974 til 1995, hvor han blev biskop. I 2001 blev han Ridder af 1. grad af Dannebrogordenen.

Referencer

Eksterne henvisninger 
 Drejergaards Hjemmeside

Biskopper over Fyens Stift
Riddere af 1. grad af Dannebrog
Personer i Kraks Blå Bog
Personer fra Skanderborg Kommune
Søren Lodberg Hvas

Søren Lodberg Hvas (født 5. april 1940 i Thyborøn) er en dansk cand.theol. og var 1991-2010 biskop over Aalborg Stift.

Han blev student fra Vestjysk Gymnasium i 1959 og kandidat i teologi i 1967. Frem til 1970 var han kandidatstipendiat ved Institut for Kristendomskundskab, Danmarks Lærerhøjskole, hvorefter han blev præst i Nordby på Fanø. Han fik en licentiatgrad i pædagogik i 1972. I 1980 flyttede han til Sønderjylland, hvor han blev præst og domprovst ved Haderslev Domkirke. Han har haft mange tillidshverv, bl.a. har han siden 1999 været præsident for Dansk Kirke i Udlandet, ligesom han har siddet i Salmebogskommissionen.

Hvas blev Kommandør af Dannebrog i 2004.

Bibliografi 
 Folkeskolens Kristendomsundervisning – Begrundelse og opgave (1974)
 Dronningens kunstværk i Haderslev (1988)

Eksterne henvisninger 

Biskopper over Aalborg Stift
Danskere i 1900-tallet
Danskere i 2000-tallet
Kommandører af Dannebrog
Personer i Kraks Blå Bog
Personer fra Thyborøn
Faglitterære forfattere fra Danmark
Dansksprogede forfattere fra Danmark
Vestjysk Gymnasium Tarm

Vestjysk Gymnasium Tarm (forkortet: VGT) er et gymnasium i Tarm.

Den fjerne fortid

Skolens historie går tilbage til 1887, da Tarm Realskole blev oprettet. Skolen fik i 1928 studenterkursus og blev i 1938 til en privat selvejende gymnasieskole og skiftede ved den lejlighed navn fra Vestjysk Kost- og Realskole Tarm til Vestjysk Gymnasium Tarm. Gymnasiet blev overtaget af staten i 1953. Realafdelingen blev nedlagt i 1972, da gymnasiet i stedet fik hf-kursus. I 1986 overtog Ringkøbing Amt driften af skolen, og fra 2007 overgik gymnasiet til selveje i lighed med landets øvrige gymnasier.

Den nære fortid

I 2015 var Mikkjal Helmsdal VGTs rektor. I 2019 indførte gymnasiet en IT-fri uge.

Kendte studenter 
 1959: Keld Hüttel, borgmester
 1959: Søren Lodberg Hvas, biskop over Aalborg Stift (1991-2010)
 1963: Vilfred Friborg Hansen, forstander for VUC i Randers og borgmester i Randers Kommune
 ca. 1966: Lone Hindø, præst og politiker
 1971: Peter A.G. Nielsen, musiker
 1983: Anders Agger, journalist og dokumentarist
 1984: Poul Pilgaard Johnsen, journalist, forfatter og forlægger
 1997: Christian Sønderby Jepsen,  dokumentarfilminstruktør
 1998: Esben Lunde Larsen, teolog, politiker, minister

Eksterne henvisninger 
 Vestjysk Gymnasiums officielle hjemmeside

Referencer 

Gymnasier i Danmark
Bygninger, konstruktioner og anlæg i Ringkøbing-Skjern Kommune
Etableret i 1887
Vandmærke

Et vandmærke er en prægning i papir og er typisk anvendt i forbindelse med værdipapirer og pengeseddel. Frem til 1933 var det obligatorisk med et vandmærke i danske frimærker. Vandmærker benyttes endvidere i forretningsdokumenter til at verificere, at der er tale om et originalt dokument. 

Vandmærker kan også benyttes i form af et digitalt vandmærke, der kan indlægges i en fil, således at en grafisk reproduktion af filen angiver en bestemt tekst, eksempelvis en copyrightangivelse.

Sikkerhedsteknologi
Filateli

io:Filigrano
Mads Qvortrup

Mads Qvortrup (født 1967 på Fyn) er en kontroversiel danskfødt, britisk forfatter, journalist og samfundsforsker. og politolog. Han er bl.a i familie med Morten Nymand ,Henrik Qvortrup ,Thomas Qvortrup

Karriere 
 Udenrigspolitisk journalist på Information (1993-96).
 Informations London-korrespondent (1996-1997).
 Studerer teologi og statskundskab ved Brasenose College, University of Oxford.
 Modtager DPhil(1999).
 Forskningschef ved IRI, en tænketank i Washington D.C. (1998-1999).
 Ansat på deltid som sekretær for Det Konservative Folkeparti (1999).
 Ansat som adjunkt ved Institut for Statskundskab, Aarhus Universitet (1999-2001).
 Projektmedarbejder i det britiske indenrigsministerium (2000-2003). 
 Universitetslærer ved London School of Economics (2001-2004). 
 Gæsteprofessor ved University of Sydney, Australien (2005) 
 Ansat som forskningsprofessor i statskundskab ved Robert Gordon University (2004-2008).
 Seniorforsker ved University College, London (2008-2010).
 Rådgiver for det Amerikanske Udenrigsministerium i forbindelse med fredsforhandlinger i Sudan(2009) 
 Senior Lecturer (Lektor) i International Politik og forskningschef ved UK Defence Academy(2010-)
 Analytiker for TV2 og TV2 News i London (2010-2011)

 Bibliografi 
  A Comparative Study of Referendums, Manchester University Press – 2002.
 The Political Philosophy of Jean-Jacques Rousseau. The Impossibility of Reason', Manchester University Press – 2003.
 Blair – en politisk biografi – 2006. 
 Politics of Participation – From Athens to eDemocracy, Manchester University Press – 2007.
 Fogh, Krag, Schlüter og Stauning. Danmarks Store Statsmænd – 2009. 

Oversættelser:
 Machiavellis bog Belfagor fra italiensk, Informations Forlag 2008. .

Noter 
 

Journalister fra Danmark
Journalister ved Dagbladet Information
Eberswalde

Eberswalde er hovedbyen og administrationscenter for landkreis Barnim i den tyske delstat Brandenburg, omkring 50 km nordøst for Berlin. Byen bliver ofte kaldt Waldstadt (skovbyen), fordi der er store skove omkring byen, blandt andet med med Biosfærereservatet Schorfheide-Chorin. Trods det har Eberswalde indtil den tyske genforening været et vigtigt industriområde.

I 1913 fandt man Eberswalde-skatten, der er en af de vigtigste guldfund fra bronzealderen fra Centraleuropa.

Historie 

Før etableringen af Markgrevskabet Brandenburg var stedet hjemsted for en slavisk fæstning.

Byen er kendt under sit navn fra 1254 da den bliver nævnt af en kronikør for markgreve Johan 1. af Brandenburg. Det ældst kendte dokument er dateret 23. april 1276 da markgreve Albrecht 3. residerede der. I 1300 fik byen markedsrettigheder. Fra 1317 gik hovedruten fra Stettin og Frankfurt (Oder) gennem byen. En kæmpe bybrand ødelagde byen i 1499.

Efter genopbygningen blev Eberswalde den første industriby i Brandenburg, med stor kapacitet indenfor metallurgi. Fra 1605 til 1620 blev den vigtig vandvej Finowkanalen bygget.

Under Trediveårskrigen blev Eberswalde belejret og besejret adskillige gange, af næsten alle deltagende grupperinger under krigen. Generalen for den katolske liga Albrecht von Wallenstein, residerede i byen , og senere blev Gustav 2. Adolf af Sverige, som mistede livet i Slaget ved Lützen, balsameret i byens Maria Magdalenakirke . Begge parter tvang byen til at støtte tropperne, og det tog byen mere end et århundrede at komme sig over krigens tab.

Mellem 1743 og 1755 flyttede 120 smede og metalarbejdere fra Thüringen og Rheinland til Eberswalde. Kedlerne til de første tyske dampmaskiner blev lavet her. I det 19. århundrede blev der bygget store industrianlæg i Eberswalde, især ved Finowkanalen. 23. november 1877 blev den første tyske telefonlinje etableret i byen.

Ekstern henvisninger 

 http://www.eberswalde.tv 
 http://www.eberswalde.de 
 

Byer i Landkreis Barnim
Uhyret fra den sorte lagune

Uhyret fra den sorte lagune (originaltitel: Creature from the Black Lagoon) er en klassisk amerikansk science fiction/horror-film fra 1954, instrueret af Jack Arnold og indspillet i 3-D.

Filmen følger en videnskabelig ekspedition, hvis medlemmer støder på en gællemand, der lever under vandet og kidnapper ekspeditionens kvindelige medlem (Julie Adams).

Uhyret, der på engelsk kaldes The Gill Man, har status som et af de klassiske filmmonstre.

Filmen fik to fortsættelser, Revenge of the Creature (1955) og The Creature Walks Among Us (1956).

Medvirkende 
 Richard Carlson (David Reed)
 Julie Adams (Kay Lawrence)
 Richard Denning (Mark Williams)
 Antonio Moreno (Carl Maia)
 Nestor Paiva (Lucas)
 Whit Bissell (Dr. Thompson)
 Bernie Gozier (Zee)
 Henry A. Escalante (Chico)
 Ricou Browning (The Gill Man – i vandet)
 Ben Chapman (The Gill Man – på land)

Eksterne henvisninger 
 

Gyserfilm fra USA
Science fiction-film fra USA
Amerikanske film fra 1954
Kultfilm
Rheinland

Rhinland (højtysk: Rheinland; ripuarisk: Rhingland) var en region i det vestlige Tyskland. Rhinland lå på begge sider af floden Rhinen, og ligger i dag i de tyske delstater Rheinland-Pfalz og Nordrhein-Westfalen.

Rheinland var en preussisk provins. Den blev oprettet i 1822 af to preussiske provinser: det tidligere hertugdømme Jülich-Kleve-Berg og storhertugdømmet Niederrhein. Efter første verdenskrig blev Saarland udskilt fra Rheinland og kom under fransk administration. Samtidig blev dele af Rheinland overtaget af Belgien.

I mellemkrigstiden skulle Rheinland ifølge Versailles-traktaten være en demilitariseret zone. Den 7. marts 1936 ignorerede Hitler traktaten og sendte tyske styrker ind i området.

I 1946 fik Rheinland efter anden verdenskrig den nutidige administrative inddeling og blev delt mellem Rheinland-Pfalz og Nordrhein-Westfalen.

Nogle af største byer i Rheinland er Aachen, Bonn, Köln, Duisburg, Düsseldorf, Essen, Koblenz, Krefeld, Leverkusen, Mainz, Mönchengladbach, Mülheim an der Ruhr, Oberhausen, Remscheid, Solingen, Trier og Wuppertal.

Tysklands geografi
Kromann Reumert

Kromann Reumert er et af Danmarks største advokatfirma med ca. 550 medarbejdere, hvoraf ca. 300 er jurister (advokater eller advokatfuldmægtige). Virksomheden har kontorer i København, Aarhus og London.

Kromann Reumert blev dannet i 2000 ved en fusion af Kromann & Münter samt Reumert & Partnere. Kromann & Münter  var resultatet af en tidligere fusion mellem to københavnske firmaer "Kromann, Nørregaard Friis" og "Erik Münter". I begyndelsen af 1990'erne fusionerede Kromann & Münter med det århusianske firma Storm Mortensen og blev dermed indehaver af Jyllands største advokatfirma.

Virksomheden henvender sig primært til erhvervskunder og har specialafdelinger inden for alle erhvervsretlige områder.

Eksterne henvisninger 

Kromann Reumerts hjemmeside: www.kromannreumert.com

Noter 

Advokatvirksomheder i Danmark
Etableret i 2000
Frederikshavn Sygehus

Regionshospital Nordjylland Frederikshavn (tidl.: Sygehus Vendsyssel, Frederikshavn og Frederikshavn-Skagen Sygehus og endnu tidl.: Frederikshavn Kommunehospital) er en sygehusenhed under Regionshospital Nordjylland.

Sygehuset i Frederikshavn har bl.a. følgende funktioner:

 Ortopædkirurgisk Klinik, der foretager operationer i ryggen, udskiftning af hofte- og knæled, rekonstruktion af knogler og operationer på børn. Der udføres årligt mere end 800 planlagte, ortopædkirurgiske operationer.

 Anæstesiologisk Afsnit

 Medicinsk Afdeling, der bl.a. behandler hjertesygdomme, mave/tarmsygdomme, diabetes og lungemedicin.

 Gynækologisk-Obstetrisk Afdeling, der bl.a. foretager elektive gynækologiske operationer.

 Urologisk afsnit med urinvejskirurgi og kompetencecenter for vandladningsforstyrrelser. Frederikshavn Sygehus har regionsfunktion for urologi i hele Region Nordjylland.

 Kirurgisk afsnit, der varetager sammedagskirurgi.

 Veneklinik, der udreder og behandler åreknuder. Klinikken er en af Danmarks største veneklinikker. Frederikshavn Sygehus er regionsfunktion for al varicekirurgi i Region Nordjylland.

 Billeddiagnostisk Afdeling, der foretager MR-scanning, CT-scanninger og røntgenundersøgelser.

 Klinisk biokemisk Ambulatorium og Laboratorium.

 Terapiafdeling med bl.a. fysioterapi og genoptræning.

Ved Frederikshavn Sygehus findes desuden Psykiatrisk Afdeling Frederikshavn, der er en del af psykiatrien i Region Nordjylland.

Eksterne henvisninger 
 www.rhnordjylland.rn.dk 

Sygehuse i Region Nordjylland
Sygehus
Finowkanalen

Finowkanalen er en af de ældste kunstige vandveje i Europa. Kanalen er 43 km lang, og har en højdeforskel på 38 m. Den ligger i landkreis Barnim i den tyske delstat Brandenburg. Den blev i første omgang bygget fra 1605 til 1620, og forbinder floderne Oder og Havel. 

Kanalen blev ødelagt under Trediveårskrigen, og resterne henlå i glemsel i mange år. I 1743 blev kanalen genopbygget på foranledning af Frederik den Store af Preussen. Det medførte et erhvervsmæssigt opsving for området og muliggjorde etableringen af metalindustrien i det 18. århundrede.

Efter færdiggørelsen af den mere regulære Oder-Havel-Kanal i 1914 faldt den økonomiske betydning for Finowkanalen. I dag bliver den hovedsageligt brugt i turistsammenhæng.

Henvisninger 

Kanaler i Tyskland
Michael Stipe

Michael Stipe (født 4. januar 1960) er en amerikansk sanger og grundlægger af R.E.M., som han var forsanger i til bandets opløsning i 2011. Stipe og R.E.M. beskæftigede sig primært med musik inden for alternativ rock.

Referencer

Eksterne henvisninger 

 
 

Sangere fra USA
R.E.M.
Bill Berry

Bill Berry (født 31. juli 1958) er tidligere trommeslager i det amerikanske band R.E.M.

Eksterne henvisninger 

 

Trommeslagere fra USA
R.E.M.
Peter Buck

Peter Lawrence Buck (født 6. december 1956) er guitarist i det amerikanske band R.E.M.

Eksterne henvisninger 

 

Guitarister fra USA
R.E.M.
Mike Mills

Michael Edward Mills (født 17. december 1958 i Orange County, Californien) er en amerikansk musiker og producer samt bassist i bandet R.E.M., som han også undertiden skriver tekster til.

Eksterne henvisninger 

 

Bassister fra USA
Personer fra Californien
R.E.M.
Athens

Se Athen for artiklen om Grækenlands hovedstad

Athens er navnet på adskillige byer.

I USA 
 Athens, Alabama
 Athens, Californien
 Athens, Georgia
 Athens, Illinois
 Athens, Indiana
 Athens, Louisiana
 Athens, Maine
 Athens, Michigan
 Athens, Mississippi
 Athens, New York:
 Athens (by i New York)
 Athens (landsby i New York)
 Athens, Ohio
 Athens County i Ohio
 Athens, Pennsylvania
 Athens, Tennessee
 Athens, Texas
 Athens, Vermont
 Athens, West Virginia
 Athens, Wisconsin

I Canada 
 Athens, Ontario